wannaphong/clean_thaiwikipedia huggingface dataset:
# การวิ่งเต้น
การวิ่งเต้น  หรือ การล็อบบี้ ตามความหมายทางการเมือง หมายถึง การกระทำเพื่อมุ่งส่งผลต่อการตัดสินใจของรัฐบาล คำในภาษาอังกฤษมีที่มาจากคำว่า lobby ซึ่งหมายถึงห้องพักผ่อนหรือห้องนั่งเล่น (ของสมาชิกรัฐสภา) การวิ่งเต้นใช้กันครั้งแรกในสหรัฐอเมริกาเมื่อราวทศวรรษ 1830 เมื่อตัวแทนของกลุ่มผลประโยชน์พยายามรวมตัวกันเพื่อให้ได้มาซึ่งเสียงสนับสนุนจากสภาคองเกรสในการลงมติเรื่องสำคัญ ๆ

ปัจจุบันการวิ่งเต้นมีความหมายกว้างมากขึ้นโดยรวมถึงความพยายามมีอิทธิพลต่อการกระทำของรัฐในทุก ๆ เรื่อง ด้านการเมืองระหว่างประเทศ มีการจ้างนักวิ่งเต้นเพื่อหาเสียงสนับสนุนให้แก่ประเทศของตนหรือตัดสิทธิพิเศษบางประการที่เคยให้กับประเทศของตน เป็นต้น ผู้ทำหน้าที่วิ่งเต้นเรียกว่า นักวิ่งเต้น หรือเรียกทับศัพท์ว่า ล็อบบี้ยิสต์
# วีณารัตน์ เลาหภคกุล
วีณารัตน์ เลาหภคกุล (เกิด: 12 กันยายน 2521) เป็นผู้ประกาศข่าวและพิธีกรหญิงชาวไทยทางสำนักข่าวออนไลน์ชื่อเดอะสแตนดาร์ด และช่องพีพีทีวี อดีตผู้ประกาศข่าวช่องวัน 31 และเนชั่นทีวี

 ประวัติ 
วีณารัตน์ เลาหภคกุล มีชื่อเล่นว่า เผย เกิดวันที่ 12 กันยายน พ.ศ. 2521 เป็นบุตรสาวคนโตของปรีชา กับวิสาข์ เลาหภคกุล มารดาเป็นชาวมาเลเซียเชื้อสายจีนมีชื่อเดิมว่า วงเสี้ยวฉิน  

วีณารัตน์สำเร็จการศึกษาระดับมัธยมศึกษาจากโรงเรียนนานาชาติเอกมัย（Seven Day Adventist) จากนั้นเข้าศึกษาต่อที่รัฐศาสตรบัณฑิต (ความสัมพันธ์ระหว่างประเทศ) จุฬาลงกรณ์มหาวิทยาลัย เกียรตินิยมอันดับหนึ่ง และได้เข้าทำงานที่สำนักงานคณะกรรมการส่งเสริมการลงทุน (บีโอไอ) และสถานีโทรทัศน์เนชั่น แชนแนล ในฐานะผู้ประกาศข่าวภาษาอังกฤษ ก่อนที่จะได้รับทุนฟูลไบรท์ ไปศึกษาต่อปริญญาโท ในสาขาเดิม ที่ The Fletcher School มหาวิทยาลัยทัฟส์ สหรัฐอเมริกา 

นอกเหนือจากงานพิธีกรรายการโทรทัศน์ใน เนชั่นทีวีแล้ว วีณารัตน์ยังเป็นคอลัมนิสต์ให้กับ นิตยสาร Marie Claire และนิตยสารอื่น ๆ รวมถึงยังมีผลงานรวมเรื่องสั้น "วีณารัตน์บนดวงจันทร์" (สำนักพิมพ์เนชั่น) รวมถึงยังมีผลงานแปลหนังสืออีกหลายเรื่อง เช่น "สำเร็จได้โดยไม่ต้องทำเอง" เป็นต้น

วีณารัตน์ สมรสกับดร. วิทย์ สิทธิเวคิน ผู้บริหารทางด้านประชาสัมพันธ์ และพิธีกรรายการโทรทัศน์ เมื่อปี พ.ศ. 2548 ทั้งสองยังไม่มีบุตรด้วยกัน
# โรเจอร์ มัวร์
เซอร์ โรเจอร์ จอร์จ มัวร์ เคบีอี (14 ตุลาคม ค.ศ. 192723 พฤษภาคม ค.ศ. 2017) เป็นนักแสดงชาวอังกฤษ เขาเป็นนักแสดงคนที่สามที่แสดงเป็นสายลับอังกฤษ เจมส์ บอนด์ ในภาพยนตร์ชุดบอนด์ของอีออนโปรดักชันส์ โดยเขาแสดงในภาพยนตร์บอนด์ทั้งหมดเจ็ดเรื่อง ระหว่างปี ค.ศ. 1973 ถึง 1985 โดยแสดงตั้งแต่ พยัคฆ์มฤตยู 007 จนถึง 007 พยัคฆ์ร้ายพญายม ทำให้เขาเป็นนักแสดงที่แสดงเป็นบอนด์ในภาพยนตร์ชุดบอนด์ของอีออนมากที่สุด"Roger Moore, the longest-serving Bond" CNN, 23 May 2017; Retrieved 23 May 2017"Sir Roger Moore: 'Sir Sean Connery is the best Bond BBC News, 10 October 2012; Retrieved 23 May 2017

มัวร์แสดงเป็น ไซมอน เทมพลาร์ ในละครชุดแนวระทึกขวัญลึกลับของอังกฤษเรื่อง เดอะเซนต์ (1962–1969) เขายังมีบทบาทในละครชุดอเมริกา โดยแสดงเป็น โบ มาเวอริก ในละครชุดแนวตะวันตก มาเวอริก (1960–1961) ซึ่งเขาแทนที่ เจมส์ การ์เนอร์ ในฐานะนักแสดงนำ และร่วมแสดงนำในหนังโลดโผน-ตลกเรื่อง เดอะเพอร์สะเวเดอส์! (1971–1972) มัวร์ยังคงแสดงบนหน้าจออย่างต่อเนื่องในช่วงหลายทศวรรษ หลังจากเขาเกษียณจากแฟรนไชส์บอนด์ การปรากฏตัวครั้งสุดท้ายของมัวร์คือในตอนนำร่องของละครชุด เซนต์ ใหม่ ซึ่งกลายเป็นภาพยนตร์โทรทัศน์เมื่อปี ค.ศ. 2017

มัวร์ได้รับการแต่งตั้งเป็น ทูตสันถวไมตรีของยูนิเซฟ ในปี ค.ศ. 1991 และได้รับพระราชทานบรรดาศักดิ์เป็นอัศวินโดย สมเด็จพระราชินีนาถเอลิซาเบธที่ 2 ในปี ค.ศ. 2003 สำหรับการทำงานเพื่อการกุศล ในปี ค.ศ. 2007 เขาได้รับดาวบน ฮอลลีวูดวอล์กออฟเฟม สำหรับผลงานของเขาในอุตสาหกรรมภาพยนตร์ ในปี ค.ศ. 2008 รัฐบาลฝรั่งเศสแต่งตั้งเขาให้เป็นผู้บัญชาการของ เครื่องอิสริยาภรณ์ของศิลปะและจดหมาย 

มัวร์เสียชีวิตด้วยโรคมะเร็ง เมื่อวันที่ 23 พฤษภาคม ค.ศ. 2017 ที่ประเทศสวิตเซอร์แลนด์ รวมอายุได้ 89 ปี

 ผลงาน 
 ชื่อภาพยนตร์  ปีที่ฉาย Perfect Strangers  ค.ศ. 1945 Caesar and Cleopatra  ค.ศ. 1945 Gaiety George  ค.ศ. 1946 Piccadilly Incident  ค.ศ. 1946 Paper Orchid  ค.ศ. 1949 Trottie True  ค.ศ. 1949 Honeymoon Deferred  ค.ศ. 1950 One Wild Oat  ค.ศ. 1951 The Last Time I Saw Parris  ค.ศ. 1954 Interrupted Melody  ค.ศ. 1955 The King's Thief  ค.ศ. 1955 Diane  ค.ศ. 1956 The Miracle  ค.ศ. 1959 The Sins of Rachel Cade  ค.ศ. 1961 Gold of the Seven Saints  ค.ศ. 1961 Romulus and the Sabines  ค.ศ. 1962 No Man's Land  ค.ศ. 1962 Vendetta for the Saint  ค.ศ. 1968 The Fiction Makers  ค.ศ. 1968 Crossplot  ค.ศ. 1969 The Man Who Haunted Himself  ค.ศ. 1970 Live and Let Die  ค.ศ. 1973 Gold  ค.ศ. 1974 The Man with the Golden Gun  ค.ศ. 1974 That Lucky Touch  ค.ศ. 1975 London Conspiracy  ค.ศ. 1976 Sherlock Holmes in New York  ค.ศ. 1976 Street People  ค.ศ. 1976 Shout at the Devil  ค.ศ. 1976 The Spy Who Loved Me  ค.ศ. 1977 The Wild Geese  ค.ศ. 1978 Moonraker  ค.ศ. 1979 North Sea Hijack (หรือ ffolkes)  ค.ศ. 1980 The Sea Wolves  ค.ศ. 1980 Sunday Lovers  ค.ศ. 1980 The Cannonball Run  ค.ศ. 1981 For Your Eyes Only  ค.ศ. 1981 Octopussy  ค.ศ. 1983 Curse of the Pink Panther  ค.ศ. 1983 The Naked Face  ค.ศ. 1984 A View to a Kill  ค.ศ. 1985 Fire, Ice & Dynamite  ค.ศ. 1990 Bullseye  ค.ศ. 1990 Bed & Breakfast  ค.ศ. 1992 The Quest  ค.ศ. 1996 The Saint  ค.ศ. 1997 Spice World  ค.ศ. 1997 The Enemy  ค.ศ. 2001 Na svoji vensni  ค.ศ. 2002 Boat Trip  ค.ศ. 2002
# ผ้าพัชมีนา
ผ้าพัชมีนา  เป็นผ้าที่ทำจากขนแพะซึ่งมีชื่อว่า "พัชม์" (Pashm) หรือในภาษาลาตินเรียกว่า "คาปรา ไฮร์คัส" (Capra Hircus) แพะชนิดนี้อาศัยอยู่ในที่สูง เช่น เทือกเขาหิมาลัย และใต้เขตไซบีเรีย เช่น มองโกเลีย คาซัคสถาน ด้านในของประเทศอิหร่าน และอัฟกานิสถาน

ด้ายที่ใช้ทอผ้าพัชมีนาเป็นด้ายที่ปั่นด้วยมือโดยใช้วิธีแบบดั้งเดิมที่ไม่ใช่วิธีที่ตามพัฒนามาจากวิธีแบบยุโรป ปัจจุบันนี้ผ้าพัชมีนาถูกใช้เป็นคำเรียกสำหรับผ้าคลุมไหล่ทั่วไปที่มีปมอยู่ที่ปลายผ้า

หลายคนมักเข้าใจผิดว่าต้นกำเนิดของผ้าพัชมีนานั้นมาจากแคว้นแคชเมียร์หรือเนปาล ซึ่งเป็นความเชื่อที่ผิด เพียงแต่ถิ่นนั้นมีวิธีการทอผ้าแบบดั้งเดิมที่เหมือนกัน ผ้าที่ได้จึงมีลักษณะคล้ายกันกับผ้าพัชมีนา

ส่วนการนำขนของแพะมาทอเป็นผ้านั้นก็ถูกต้องตามกฎหมาย เพราะแพะดังกล่าวไม่ใช่สัตว์ใกล้สูญพันธุ์แต่อย่างใด ผ้าพัชมีนาที่มีขายอยู่ตามท้องตลาดมีหลายรูปแบบ อาจมีการผสมเนื้อผ้าชนิดอื่นเข้าไปด้วย เช่นผ้าไหม หรือผ้าฝ้าย หรือ ผ้าชนิดอื่น ๆ ซึ่งถ้าต้องการซื้อควรเลือกซื้อจากร้านที่เชื่อถือได้ มิฉะนั้นอาจเป็นของปลอม
# เขากีนาบาลู
เขากีนาบาลู  เป็นยอดเขาตั้งอยู่ในอุทยานแห่งชาติกีนาบาลู รัฐซาบาฮ์ ประเทศมาเลเซีย เป็นยอดเขาที่สูงที่สุดบนเกาะบอร์เนียว ด้วยความสูงกว่า 4,095 เมตร เดิมเขากีนาบาลูถือว่าเป็นยอดเขาที่สูงในภูมิภาคเอเชียตะวันออกเฉียงใต้ แต่ปัจจุบันถูกจัดเป็นอันดับสี่รองจากเขาคากาโบราซีในประเทศพม่า (5,881 เมตร), ปุนจักจายา (4,884 เมตร) และปุนจักตรีโกรา (4,750 เมตร) ในเกาะนิวกินี ประเทศอินโดนีเซีย

กีนาบาลู
หมวดหมู่:จุดสูงสุดของประเทศ
# มัทเทอร์ฮอร์น
มัทเทอร์ฮอร์น , แซร์แว็ง  หรือ แชร์วีโน  เป็นชื่อยอดเขาตั้งอยู่บนแนวของเทือกเขาแอลป์อยู่บริเวณพรมแดนระหว่างประเทศสวิตเซอร์แลนด์กับประเทศอิตาลี มีความสูงถึง 4,478 เมตร นับว่าเป็นยอดเขาที่สวยงามแห่งหนึ่งของโลก จุดชมวิวที่สวยงามอยู่ใกล้กับเมืองแซร์มัทในประเทศสวิตเซอร์แลนด์

 เชิงอรรถ
# ไคล์ คาทาร์น
ไคล์ คาทาร์น  เป็นตัวละครในเรื่องแต่งชุดสตาร์ วอร์ส อาจนับได้ว่าคาทาร์นเป็นตัวละครในจักรวาลขยายที่ได้รับความนิยมมากที่สุดตั้งแต่มารา เจด เป็นต้นมา นามสกุล "คาทาร์น" นั้นได้มาจากสัตว์กินเนื้อที่อาศัยอยู่บนดาวคาชี้ก เป็นที่ยอมรับกันว่าไคล์ คาทาร์น เป็นตัวละครนักสู้ที่แข็งแกร่งที่สุดคนหนึ่งในจักรวาลขยายของ สตาร์ วอร์ส

ไคล์ คาทาร์น เป็นอดีตทหารทรูปเปอร์จักรวรรดิที่กลายมาเป็นวีรบุรุษแห่งกองกำลังกบฏและของสาธารณรัฐใหม่ ในเวลาต่อมาได้กลายเป็นอาจารย์เจได มีส่วนร่วมในปฏิบัติการต่อสู้กับยูซาน วอง และเข้าเป็นส่วนหนึ่งของสภาสูงเจไดในนิกายเจไดใหม่

 แหล่งข้อมูลอื่น 
 Kyle Katarn ใน Star Wars Databank 
 Kyle Katarn ใน Wookieepedia: The Star Wars Wiki
# รัฐสวัสดิการ
รัฐสวัสดิการ  คือแนวคิดการปกครองที่รัฐหรือเครือข่ายขององค์กรทางสังคมที่มั่นคงคุ้มครองและส่งเสริมความเป็นอยู่ที่ดีทั้งในทางเศรษฐกิจและสังคมของพลเมือง โดยอาศัยหลักความเสมอภาคในโอกาส การกระจายความมั่งคั่งอย่างชอบธรรม และความรับผิดชอบต่อสาธารณะแก่ผู้ไม่สามารถจัดหาเงื่อนไขขั้นต่ำสำหรับชีวิตที่ดีได้เอง กลุ่มประเทศนอร์ดิก เช่น ไอซ์แลนด์ สวีเดน นอร์เวย์ เดนมาร์กและฟินแลนด์ รวมอยู่ในรัฐสวัสดิการสมัยใหม่ 

รัฐสวัสดิการเกี่ยวข้องกับการถ่ายโอนเงินทุนจากรัฐสู่บริการที่จัดให้ (เช่น สาธารณสุข การศึกษา) ตลอดจนสู่ปัจเจกบุคคลโดยตรง ("ผลประโยชน์") รัฐสวัสดิการจัดหาเงินทุนจากการเก็บภาษีแบบแบ่งความมั่งคั่ง (redistributionist taxation) และมักเรียกว่าเป็น "เศรษฐกิจแบบผสม" ประเภทหนึ่ง การเก็บภาษีดังกล่าวปกติรวมการเก็บภาษีเงินได้จากผู้มีรายได้สูงมากกว่าผู้มีรายได้ต่ำ เรียก ภาษีอัตราก้าวหน้า ซึ่งช่วยลดช่องว่างรายได้ระหว่างคนรวยและคนจน

รัฐสวัสดิการมีความแตกต่างหลากหลายทั้งในรูปแบบและทิศทางตามแต่ละประเทศและภูมิภาค รัฐสวัสดิการทั้งหมดต้องประกอบด้วยหุ้นส่วนมหาชน-เอกชนในระดับหนึ่ง โดยให้เอกชนบริหารจัดการและนำส่งโครงการสวัสดิการอย่างน้อยบางโครงการ รัฐบาลในระดับพื้นที่ต่าง ๆ ก็สามารถให้บริการรัฐสวัสดิการได้

ลักษณะเริ่มแรกของรัฐสวัสดิการ อาทิบำนาญสาธารณะและประกันสังคม พัฒนาขึ้นมาในประเทศอุตสาหกรรมโลกตะวันตกตั้งแต่คริสต์ทศวรรษ 1880 มีการระบุว่าสงครามโลกครั้งที่หนึ่ง ภาวะเศรษฐกิจตกต่ำครั้งใหญ่ และสงครามโลกครั้งที่สองเป็นเหตุการณ์สำคัญที่ริเริ่มให้รัฐสวัสดิการขยายตัว ส่วนรัฐสวัสดิการในรูปสมบูรณ์ที่สุดพัฒนาขึ้นมาภายหลังสงครามโลกครั้งที่สอง

 ศัพทมูลวิทยา 
เดิมตั้งแต่ ค.ศ. 1870 ภาษาเยอรมันใช้คำว่าโซทซีอาลชตาท (sozialstaat) แปลตรงตัวว่ารัฐสังคม เพื่อหมายถึงโครงการสนับสนุนโดยภาครัฐที่เสนอโดยฝ่ายโซทซีอาลโพลีทีเคอร์ (sozialpolitiker) ซึ่งได้นำไปใช้เป็นส่วนหนึ่งในแผนปฏิรูปของอ็อทโท ฟ็อน บิสมาร์ค

แต่ไม่มีประเทศพูดภาษาอังกฤษประเทศใดรับเอาคำแปลตรงตัวว่า "social state" ไปใช้อย่างแพร่หลาย คำว่า "welfare state" หรือรัฐสวัสดิการกลายเป็นที่นิยมภายหลังสงครามโลกครั้งที่สอง โดยอาร์ชบิชอปแองกลิคันวิลเลียม เทมเปิล (William Temple (bishop)) ผู้เขียนหนังสือ Christianity and the Social Order (ค.ศ. 1942)
# เขายุงเฟรา
ยอดเขายุงเฟรา (Jungfrau) ตั้งอยู่ในประเทศสวิตเซอร์แลนด์ ใกล้กับเมืองเวงเงินส์ เป็นหนึ่งในยอดเขาที่สูงที่สุดบนเทือกเขาแอลป์ ในระดับที่มากกว่า 4000 เมตร ยอดเขายุงเฟรา มีความสูงถึง  4,158 เมตร
ชื่อ
คำว่า "ยุงเฟรา" เป็นภาษาเยอรมันแปลว่า "หญิงสาว" 

ยุงเฟรา
หมวดหมู่:เทือกเขาแอลป์
# ยอดเขาเดนาลี
ยอดเขาเดนาลี  หรือ ยอดเขาแมกคินลีย์ ตั้งอยู่ในรัฐอะแลสกา สหรัฐอเมริกา อยู่ในแนวเทือกเขาอะแลสกา ซึ่งเป็นแนวต่อเนื่องมาจากแนวเทือกเขาร็อกกี เป็นยอดเขาที่สูงที่สุดในทวีปอเมริกาเหนือ สูงถึง  6,194 เมตร  จากระดับน้ำทะเล   ยอดเขาแห่งนี้เป็นจุดเด่นกลางอุทยานแห่งชาติเดนาลีด้วย

คนไทยที่สามารถพิชิตยอดเขาเดนาลีสำเร็จเป็นคนแรกคือ วิทิตนันท์ โรจนพานิช ส่วนหญิงไทยที่สามารถพิชิตยอดเขาเดนาลีสำเร็จเป็นคนแรกคือ นภัสพร ชำนาญสิทธิ์ ซึ่งสามารถพิชิตยอดเขาได้เมื่อวันที่ 28 มิถุนายน พ.ศ. 2562https://thestandard.co/eem-napassaporn-conquer-7-peaks-from-7-continents/
# อุโมงค์เซกัง
อุโมงค์เซกัง  เป็นอุโมงค์รถไฟที่ลอดใต้ทะเลที่ให้บริการโดยบริษัทรถไฟญี่ปุ่นฮกไกโด (JR ฮกไกโด) สร้างขึ้นเพื่อเชื่อมระหว่างเกาะฮนชูกับเกาะฮกไกโดในประเทศญี่ปุ่นตรงบริเวณช่องแคบสึงารุ เป็นอุโมงค์สัญจรที่ยาวเป็นอันดับสองของโลกรองจากอุโมงค์ฐานก็อทฮาร์ทในสวิตเซอร์แลนด์ มีความยาวกว่า 53.85 กิโลเมตร (23.3 กิโลเมตรบริเวณพื้นทะเล) เนื่องมาจากปริมาณผู้ที่ข้ามช่องแคบสึงารุมีมากขึ้นทุกปี และรถไฟโดยสารต้องเสียเวลาในการโดยสารขึ้นเรือเฟอร์รี เพื่อที่จะข้ามช่องแคบไปอีกฝั่ง ซึ่งต้องเสียเวลาในการเดินทาง ทำให้มีการขุดอุโมงค์นี้ขึ้นในเดือนสิงหาคม ปี ค.ศ. 1982 และเปิดใช้เมื่อวันที่ 13 มีนาคม พ.ศ. 2531 (ค.ศ. 1988) ใช้งบประมาณในการก่อสร้างทั้งสิ้น 3.6 พันล้านดอลลาร์สหรัฐ

เซกัง
หมวดหมู่:ก่อตั้งในประเทศญี่ปุ่นในปี พ.ศ. 2531
เซกัง
หมวดหมู่:สิ่งก่อสร้างในจังหวัดอาโอโมริ
หมวดหมู่:สิ่งก่อสร้างในกิ่งจังหวัดโอชิมะ (ฮกไกโด)
เซกัง
# คาซาเบียน
คาซาเบียน  เป็นวงร็อกจากเมืองเลสเตอร์ ประเทศอังกฤษ สไตล์ดนตรีในแบบอิเล็กทรอนิกา-อินดีร็อกในชุดแรก จึงทำให้คาซาเบียนมักถูกนำไปเปรียบเทียบกับวงอย่าง The Stone Roses, Primal Scream และแม้แต่ Oasis ในสไตล์การร้องดิบ ๆ ของ Tom Meighan นักร้องนำ

อัลบั้มแรกที่ใช้ชื่อวงเป็นชื่ออัลบั้ม มีเพลงดังอย่าง "Club Foot" และ "L.S.F. (Lost Souls Forever)" ขายได้มากถึง double platinum ในอังกฤษ
อัลบั้ม Empire ดูแลการผลิตโดย Jim Abiss ที่เคยทำงานให้ศิลปินดังหลายรายเช่น Arctic Monkeys, Placebo และ Paul Oakenfold

หลังจากเพลง Empire  ออกอากาศในวิทยุเพียง 6 วันเท่านั้น เพลง Empire ก็สามารถขึ้นสูงถึงอันดับ 9 ใน UK Chart ด้วยยอดดาวน์โหลดเพียงอย่างเดียว (ไม่ได้ตัดแผ่นซิงเกิลขาย) และอยู่ใน Top 10 ของชาร์ทถึง 4 สัปดาห์ด้วยกัน

ปัจจุบันวงคาซาเบียนประกอบไปด้วย Sergio Pizzorno (กีตาร์, คีย์บอร์ด), Chris Edwards (เบส) และ Ian Matthew (กลอง) ขณะที่ Tom Meighan ประกาศลาออกจากวงในปี ค.ศ. 2020 ด้วยเหตุผลด้านปัญหาส่วนตัว

 ผลงานอัลบั้ม 
 Kasabian (2004)
 Empire (2006)
 West Rider Pauper Lunatic Asylum (2009)
 Velociraptor! (2011)
 48:13 (2014)
 For Crying Out Loud (2017)
 The Alchemist's Euphoria (2022)

 เพลงประกอบ 
 เพลงดังจากอัลบั้มแรก Club Foot ถูกนำไปใช้ในวีดีโอเกมส์ Pro Evolution Soccer 5 (วินนิงอีเลฟเวน รุ่นวางขายในยุโรป), Midnight Club 3, SingStar Rocks (เกมคาราโอเกะ) และใช้ประกอบตัวอย่างภาพยนตร์เรื่อง Serenity และ Goal! และเป็นเพลงประกอบหนังชุดทางทีวี Hollyoaks, Smallville และ CSI: Miami
 เพลง LSF ถูกใช้ในเกมฟุตบอล FIFA 2004 และภาพยนตร์ Stealth
 เพลง Reason Is Treason เป็นเพลงประกอบภาพยนตร์ Lara Croft Tomb Raider: The Cradle Of Life ที่ Angelina Jolie แสดงนำ
 แฟนตัวยงของวงคาซาเบียน นั้นมีอย่างเช่น Arnold Schwarznegger, Noel Gallagher, Mani และ Bobby Gillespie แห่งPrimal Scream และ Paul Weller
เพลง Fire เป็นเพลงประกอบของฟุตบอลพรีเมียร์ลีก อังกฤษ“รานิเอรี” ชี้เพลง “คาซาเบียน” ทำแข้ง “จิ้งจอก” ฮึกเหิมก่อนอัด “แมวดำ” จากผู้จัดการออนไลน์
# อาจารย์เจได
ในจักรวาลสมมติ สตาร์ วอร์ส ของจอร์จ ลูคัส อาจารย์เจไดเป็นอันดับขั้นสูงสุดที่เจไดส่วนใหญ่สามารถได้รับการแต่งตั้ง และเป็นคุณสมบัติจำเป็นในการเข้าเป็นสมาชิกสภาเจได (มีกรณียกเว้นเพียงสองกรณีเท่านั้น) ซึ่งเป็นช่องทางติดต่อหลักระหว่างเหล่าเจไดกับรัฐบาลของสาธารณรัฐ ตำแหน่งนี้มีไว้สำหรับเจไดที่ได้แสดงให้เห็นซึ่งความสามารถและการอุทิศตัวให้กับพลัง ตำแหน่งที่อยู่ในระดับเดียวกับอาจารย์เจไดคือซิธลอร์ด

โดยปกติแล้ว ตำแหน่งอาจารย์เจไดจะถูกมอบให้กับอัศวินเจไดที่สามารถฝึกฝนพาดาวันจนเป็นอัศวินได้เป็นผลสำเร็จ เมื่อใดที่ผู้สอนรู้สึกว่าพาดาวันของตนพร้อมแล้วนั้นสภาเจไดก็จะเลื่อนขั้นให้กับทั้งคู่ตราบใดที่ศิษย์คนนั้นสามารถผ่านการทดสอบได้ หลังจากนั้นอาจารย์เจไดสามารถนำผู้ฝึกคนใหม่เข้ามาฝึกฝนได้อีก อัศวินที่ไม่ได้รับฝึกสอนพาดาวันอาจเข้ารับการทดสอบอีกครั้งเพื่อขอรับตำแหน่งอาจารย์เจไดได้ แต่การทดสอบมักจะยากขึ้นกว่าเดิมและมักมีข้อทดสอบมากข้อขึ้น ตำแหน่งอาจารย์เจไดอาจถูกมอบให้กับอัศวินเจไดที่ปฏิบัติหน้าที่ได้ดีเยี่ยมเป็นพิเศษ อย่างไรก็ดีกรณีนี้ไม่เกิดขึ้นบ่อยนัก และที่ยิ่งไม่บ่อยไปกว่านั้นอีกอย่างในกรณีที่อัศวินเจไดอาจจะถือเอาเองว่าตนเองเป็นอาจารย์เจได เช่นกรณีของโจรุส คับบาออธ อย่างไรก็ดีในกรณีของโจรุสนั้นการถือเอาเองของเขาไม่เป็นข้อกังขาแม้แต่กับสภาเอง (ตัวโคลนของโจรุสก็ถือเอาเองว่าตนเป็นอาจารย์เจไดเช่นกัน) เชื่อกันว่าเจไดพลัดถิ่นอาจจะถือเอาเองว่าตนเป็นอาจารย์เจไดได้ในลักษณะเดียวกัน ตัวลุค สกายวอล์คเกอร์เอง หลังจากต้องฝ่าฟันอุปสรรคจำนวนมากเพื่อก่อตั้งนิกายใหม่ก็ถือเอาตำแหน่งอาจารย์เจไดขึ้นเองหลังจากเขามีพลังมากขึ้นจากการเข้าเป็นผู้ฝึกกับพัลพาทีนคืนชีพ

เป็นที่น่าสังเกตว่าอนาคิน สกายวอล์คเกอร์ ผู้มีความสามารถเหนือกว่าอาจารย์เจไดจำนวนมาก ไม่เคยได้รับตำแหน่งอาจารย์เจไดเลย แม้หลังจากที่พัลพาทีนได้มอบตำแหน่งในสภาให้กับเขาก่อนที่จะชักนำอนาคินเข้าสู่ด้านมืดของพลัง กรณีนี้น่าจะมีเหตุผลมาทางความหยิ่งยโส ความขาดประสบการณ์ และความไม่มั่นคงทางอารมณ์ของเขา

อาจารย์เจไดบางท่าน เช่นที่เป็นสมาชิกสภาเจได หรือสูงอายุเกินกว่าจะรับปฏิบัติภารกิจ อาจจะฝึกสอนผู้ฝึกใหม่หรือดูแลความเป็นไปต่างๆ ในวิหารเจได อาจารย์เจไดเช่นนี้ เช่น โจคาสตา นู, โยดา, ช้าก ติ, และเดปา บิลลาบา ในบางครั้ง
 แหล่งข้อมูลอื่น 
 Jedi Master ใน Wookieepedia: The Star Wars Wiki
# เซลล์บี
บีเซลล์  เป็นเซลล์เม็ดเลือดขาวประเภทลิมโฟไซต์ ซึ่งเมื่อถูกกระตุ้นด้วยสารแปลกปลอมหรือแอนติเจนจะพัฒนาเป็นพลาสมาเซลล์ที่มีหน้าที่หลั่งแอนติบอดีมาจับกับแอนติเจน บีเซลล์มีแหล่งกำเนิดในร่างกายจากสเต็มเซลล์ ที่ชื่อว่า "Haematopoietic Stem cell" ที่ไขกระดูก พบครั้งแรกที่ไขกระดูกบริเวณก้นกบของไก่ ที่ชื่อว่า Bursa of Fabricius จึงใช้ชื่อว่า "บีเซลล์"  (บางแห่งอ้างว่า B ย่อมาจาก Bone Marrow หรือไขกระดูกซึ่งเป็นที่กำเนิดของบีเซลล์ แต่นี่เป็นเพียงความบังเอิญเท่านั้น) ในขณะที่ ลิมโฟไซต์อีกชนิด คือ ทีเซลล์ ถูกค้นพบครั้งแรกที่ไขกระดูกบริเวณไทมัส จึงใช้ชื่อว่า "ทีเซลล์"

บีเซลล์เป็นส่วนประกอบสำคัญของระบบภูมิคุ้มกันแบบจำเพาะ (Adaptive Immune System)

 การทำงาน 
ร่างกายของมนุษย์สร้างบีเซลล์จำนวนหลายพันล้านชนิดในแต่ละวันมาอยู่ในระบบเลือดและน้ำเหลืองเพื่อทำหน้าที่ในระบบภูมิคุ้มกัน เซลล์เหล่านี้จะยังไม่ทำหน้าที่ผลิตแอนติบอดีจนกว่าจะถูกกระตุ้นเต็มที่ โดยบีเซลล์แต่ละตัวจะมีรีเซพเตอร์โปรตีน (receptor protein) เรียกว่า บีเซลล์ รีเซพเตอร์ (B cell receptor - BCR) บนผิวเซลล์ ซึ่งจะมีความจำเพาะต่อแอนติเจนเพียงหนึ่งชนิด บีเซลล์รีเซพเตอร์เป็นอิมมูโนกลอบูลินที่ติดอยู่บนผิวเซลล์ ซึ่งเมื่อบีเซลล์เจอกับแอนติเจนที่จำเพาะ (แอนติเจนจับกับรีเซพเตอร์) และได้รับสัญญาณเสริมจากเฮลเปอร์ทีเซลล์แล้วก็จะพัฒนาต่อไปเป็นเซลล์ชนิดใดชนิดหนึ่งระหว่างพลาสมาเซลล์กับเมโมรีบีเซลล์ บีเซลล์อาจจะพัฒนาไปเป็นเซลล์ชนิดใดชนิดหนึ่งได้ในทันทีหรือเข้าสู่การพัฒนาระยะกลางคือปฏิกิริยาในเจอร์มินัลเซนเตอร์ ซึ่งบีเซลล์จะกลายพันธุ์หลายครั้งในยีนที่สร้างอิมมูโนกลอบูลินจนมีความจำเพาะต่อแอนติเจนมากขึ้น และอาจจะเปลี่ยนคลาสได้ด้วย
# อักษรขโรษฐี
อักษรขโรษฐี (Kharoṣṭhī alphabet; ขโรษฐี:) เป็นอักษรอินโด-อิเรเนียนโบราณที่ชาวอารยันหลายกลุ่มใช้ในภูมิภาคตะวันตกเฉียงเหนือของอนุทวีปอินเดีย โดยเฉพาะรอบ ๆ บริเวณที่เป็นประเทศปากีสถานตอนเหนือและอัฟกานิสถานตะวันออกในปัจจุบัน และยังมีผู้ใช้งานในเอเชียกลางด้วย อักษรสระประกอบนี้เริ่มมีการใช้งานอย่างน้อยในช่วงกลาวศตวรรษที่ 3 ก่อนคริสต์ศักราช ซึ่งอาจอยู่ในช่วงศตวรรษที่ 4 ก่อนคริสต์ศักราช จนกระทั่งหายสาบสูญประมาณคริสต์ศตวรรษที่ 3

เจมส์ ปรินเซฟ และคณะถอดความหมายอักษรนี้ เมื่อราว พ.ศ. 2400 พยัญชนะแต่ละตัวมีเสียงอะ เขียนจากขวาไปซ้ายในแนวนอน

สระ
+ สระ  อักษรต้น  เครื่องหมายเสริมสัทอักษร ภาพ  ข้อความ  ถอดเสียง  สัทอักษรสากล  ภาพ  ข้อความ  กับ 'k' ไม่ห่อ  กลางต่ำ  19px    a  /ə/  —  —    ka หน้าสูง  19px   i  /i/  14px      ki ห่อ  หลังสูง  19px    u  /u/  15px      ku Syllabic vibrant   15px      kr̥ กลาง  ไม่ห่อหน้า  20px    e  /e/  14px      ke ห่อหลัง  20px    o  /o/  14px      ko

+ การตั้งเครื่องหมายเสริมสัทอักษรบนสระ สระ  ตำแหน่ง  ตัวอย่าง  ใช้กับ -i  แนวนอน   +  → ‎  a, n, h แนวทแยง   +  → ‎  k, ḱ, kh, g, gh, c, ch, j, ñ, ṭ, ṭh, ṭ́h, ḍ, ḍh, ṇ, t, d, dh, b, bh, y, r, v, ṣ, s, z  แนวตั้ง   +  → ‎  th, p, ph, m, l, ś -u  ติด   +  → ‎  a, k, ḱ, kh, g, gh, c, ch, j, ñ, ṭ, ṭh, ṭ́h, ḍ, ḍh, ṇ, t, th, d, dh, n, p, ph, b, bh, y, r, l, v, ś, ṣ, s, z อิสระ   +  → ‎  ṭ, h ตัวแฝด   +  → ‎  m -r̥  ติด   +  → ‎  a, k, ḱ, kh, g, gh, c, ch, j, t, d, dh, n, p, ph, b, bh, v, ś, s อิสระ   +  → ‎  m, h -e  แนวนอน  +  → ‎  a, n, h แนวทแยง   +  → ‎  k, ḱ, kh, g, gh, c, ch, j, ñ, ṭ, ṭh, ṭ́h, ḍ, ḍh, ṇ, t, dh, b, bh, y, r, v, ṣ, s, z แนวตั้ง   +  → ‎  th, p, ph, l, ś ตัวแฝด   +  → ‎  d, m -o  แนวทแยง  +  → ‎  a, k, ḱ, kh, g, gh, c, ch, j, ñ, ṭ, ṭh, ṭ́h, ḍ, ḍh, ṇ, t, th, d, dh, n, b, bh, m, r, l, v, ṣ, s, z, h แนวตั้ง   +  → ‎  p, ph, y, ś

พยัญชนะ
+ เสียงกลั้น       ไม่พ่นลม  พ่นลม  ไม่พ่นลม  พ่นลม ภาพ  ข้อความ  ถอดเสียง  สัทอักษรสากล  ภาพ  ข้อความ  ถอดเสียง  ภาพ  ข้อความ  ถอดเสียง  สัทอักษรสากล ภาพ  ข้อความ  ถอดเสียง  ภาพ  ข้อความ  ถอดเสียง  สัทอักษรสากล เพดานอ่อน  18px    k  /k/  19px    kh  19px    g  /ɡ/  19px   gh   เพดานแข็ง  19px    c  /c/  19px    ch  18px    j  /ɟ/   19px   ñ  /ɲ/ ปลายลิ้นม้วน  19px    ṭ  /ʈ/  18px    ṭh  18px    ḍ  /ɖ/  19px    ḍh  19px   ṇ  /ɳ/ ฟัน  19px    t  /t/  19px    th  19px    d  /d/  19px    dh  19px   n  /n/ ริมฝีปาก  19px    p  /p/  19px    ph  19px    b  /b/  19px    bh  19px   m  /m/

เครื่องหมายวรรคตอน
มีเครื่องหมายวรรคตอนที่ระบุได้ถึง 9 สัญลักษณ์:

 สัญลักษณ์  รายละเอียด  สัญลักษณ์  รายละเอียด  สัญลักษณ์  รายละเอียด   จุด    แถบเสี้ยว    danda   วงกลมเล็ก    mangalam    ทวิ danda   วงกลม    ดอกบัว    เส้น

ตัวเลข
อักษรขโรษฐีรวมชุดตัวเลขที่ชวนให้นึกถึงตัวเลขโรมัน ระบบนี้ใช้หลักการบวกและการคูณ แต่ไม่มีคุณลักษณะการลบที่ใช้ในระบบเลขโรมันGraham Flegg, Numbers: Their History and Meaning, Courier Dover Publications, 2002, , p. 67f.

+ ตัวเลข ค่า  1  2  3  4  10  20  100  1000 รูปภาพ  18px  18px  18px  18px  18px  18px  18px  18px ยูนิโคด                

ตัวเลขเหล่านี้เขียนจากขวาไปซ้ายเหมือนกันตัวอักษร โดยไม่มีเลข 0 และสัญลักษณ์สำหรับตัวเลข 5–9 ตัวเลขในอักษรขโรษฐีใช้ระบบการบวก (additive system)
เช่น เลข 1996 สามารถเขียนเป็น 1000 4 4 1 100 20 20 20 20 10 4 2 (ภาพ:  ข้อความ:)
 

 ยูนิโคด
# เรื่องรัก น้อยนิด มหาศาล
เรื่องรัก น้อยนิด มหาศาล  เป็นภาพยนตร์ขนาดยาวเรื่องที่สี่ของเป็นเอก รัตนเรือง ที่มีการร่วมงานจากหลายชาติ ภาพยนตร์มีการใช้ภาษาถึง 3 ภาษาด้วยกัน ได้แก่ ไทย ญี่ปุ่น และอังกฤษ บทภาพยนตร์โดยนักเขียนรางวัลซีไรท์ ปราบดา หยุ่น ถ่ายภาพโดยคริสโตเฟอร์ ดอยล์ และนำแสดงโดยทาดาโนบุ อาซาโนะ, สินิทธา บุญยศักดิ์ และเฌอมาลย์ บุญยศักดิ์

 เรื่องย่อ 
เคนจิ (ทาดาโนบุ อาซาโนะ) ชายหนุ่มชาวญี่ปุ่นอาศัยอยู่ในประเทศไทย เขาครุ่นคิดเรื่องฆ่าตัวตายอยู่ตลอดเวลา วันหนึ่งเขาพบเจอกับ น้อย หญิงสาวชาวไทย ในตอนที่น้องของเธอถูกรถชน และเสียชีวิตในเวลาต่อมา ที่บ้านพักของเขา พี่ชายของเขาที่หนีความผิดมาจากญี่ปุ่น ถูกเพื่อนยากูซ่าฆ่าตาย เพื่อนพี่ชายเขากำลังจะฆ่าเคนจิ แต่หลังไฟดับ เคนจิเป็นผู้เดียวที่รอดชีวิต เขาเจอน้อยอีกครั้ง ที่ห้องสมุด ที่ทำงานของเขา เมื่อน้อยเอากระเป๋าของเขามาคืน เคนจิไปพักที่บ้านน้อย และเรื่องราวต่าง ๆ ก็ดำเนินไป

นักแสดง
 ทาดาโนบุ อาซาโนะ - รับบท เคนจิ
 สินิทธา บุญยศักดิ์ - รับบท น้อย
 เฌอมาลย์ บุญยศักดิ์ - รับบท นิด

เกร็ดเกี่ยวกับภาพยนตร์
 ในฉากที่เคนจิพบกับนิดครั้งแรกที่ห้องสมุดมีโปสเตอร์ภาพยนตร์เรื่อง Ichi the Killer ปรากฏอยู่ด้วย ซึ่งมีทาดาโนบุ อาซาโนะแสดงเช่นกัน

 แหล่งข้อมูลอื่น 

 เรื่องรัก น้อยนิด มหาศาล (LAST LIFE IN THE UNIVERSE)
 เรื่องรัก น้อยนิด มหาศาล ที่ สยามโซน.คอม
 

รเรื่องรัก น้อยนิด มหาศาล
หมวดหมู่:ภาพยนตร์ไทยที่ออกฉายในปี พ.ศ. 2546
หมวดหมู่:ภาพยนตร์ที่กำกับโดย เป็นเอก รัตนเรือง
หมวดหมู่:ภาพยนตร์ญี่ปุ่น
หมวดหมู่:ความสัมพันธ์ญี่ปุ่น–ไทย
# เส้นนัซกา
เส้นนัซกา  เป็นกลุ่มภาพลายเส้นที่ทะเลทรายนัซกาทางตอนใต้ของประเทศเปรู สร้างขึ้นในช่วง 500 ปีก่อนคริสต์ศักราช ถึง ค.ศ. 500 โดยผู้คนที่ทำรอยบากหรือรอยบากตื้น ๆ บนพื้นทะเลทราย เอาก้อนกรวดออก และปล่อยดินสีต่าง ๆ ออกมา มีการวาดเส้นนัซกาถึงสองระยะหลัก คือ ระยะปารากัซใน 400 ถึง 200 ปีก่อนคริสต์ศักราช และระยะนัซกาใน 200 ปีก่อนคริสต์ศักราช ถึง ค.ศ. 500 จนกระทั่ง ค.ศ. 2020 มีการค้นพบภาพลายเส้นใหม่ระหว่าง 80 ถึง 100 รูปด้วยการใช้โดรน และนักโบราณคดีเชื่อว่าอาจพบได้มากกว่านี้

เส้นส่วนใหญ่มักเป็นเส้นตรงผ่านภูมิประเทศ แต่ก็มีการออกแบบเป็นรูปสัตว์และพืชด้วย เส้นนัซกาบางส่วนสามารถมองเห็นรูปร่างได้ดีจากข้างบน (ที่ประมาณ) แม้ว่จะมองเห็นได้จากเชิงเขาโดยรอบและบริเวณที่สูงอื่น ๆ ก็ตามGardner's Art Through the Ages: Ancient, medieval, and non-European art. Harcourt Brace Jovanovich; 1991. .Hinman, Bonnie (2016).Mystery of the Nazca Lines. ABDO;  . pp. 6–.Anthony F. Aveni (2000). Between the Lines: The Mystery of the Giant Ground Drawings of Ancient Nasca, Peru. University of Texas Press. . pp. 88–. รูปร่างเหล่านี้มักสร้างจากเส้นที่ยาวต่อเนื่อง โดยรูปที่ใหญ่ที่สุดมีเส้นที่ยาวประมาณ  เนื่องจากที่ตั้งที่โดดเดี่ยวและสภาพภูมิอากาศบนที่ราบสูงที่แห้งแล้ง ไร้ลม และคงที่ ทำให้เส้นส่วนใหญ่ได้รับการรักษาตามธรรมชาติ การเปลี่ยนแปลงสภาพอากาศที่พบได้ยากมากอาจเปลี่ยนแปลงรูปร่างทั่วไปชั่วคราว ณ ค.ศ. 2012 กล่าวกันว่าเส้นต่าง ๆ ทรุดโทรมลงเนื่องจากผู้คนเข้ามาจับจองที่ดินบริเวณตรงนี้

รูปร่างมีความแตกต่างไปตามความซับซ้อน โดยมีเส้นแบบง่ายกับรูปร่างและรูปทรงเรขาคณิตกว่าร้อยภาพ และรูปแบบอิงตามสัตว์มากกว่า 70 ภาพ เช่น นกฮัมมิงเบิร์ด แมงมุม ปลา แร้งคอนดอร์ นกยาง ลิง กิ้งก่า สุนัข แมว และมนุษย์ ส่วนรูปร่างอื่น ๆ เช่น ต้นไม้ และดอกไม้ นักวิชาการตีความจุดประสงค์ของการออกแบบแตกต่างกัน แต่โดยทั่วไป พวกเขาให้ความหมายในทางศาสนาHelaine Selin (2013). Nature Across Cultures: Views of Nature and the Environment in Non-Western Cultures. Springer Science & Business Media;  . pp. 286–.Richard A. Freund (2016). Digging Through History: Archaeology and Religion from Atlantis to the Holocaust. Rowman & Littlefield. . pp. 22–.Mary Strong (2012). Art, Nature, and Religion in the Central Andes: Themes and Variations from Prehistory to the Present. University of Texas Press. . pp. 33–.Religion and the Environment. Palgrave Macmillan UK; 2016. . pp. 110–. เส้นนัซกาได้รับการขึ้นทะเบียนเป็นแหล่งมรดกโลกใน ค.ศ. 1994